กฎกระทรวง ฉบับที่ 52 (พ.ศ. 2541) ออกตามความในพระราชบัญญัติการขนส่งทางบก พ.ศ. 2522
กฎกระทรวง
กฎกระทรวง
ฉบับที่
๕๒ (พ.ศ. ๒๕๔๑)
ออกตามความในพระราชบัญญัติการขนส่งทางบก
พ.ศ.
๒๕๒๒
----------------

 อาศัยอำนาจตามความในมาตรา
๗ มาตรา ๙๗ วรรคหนึ่ง มาตรา ๙๘ และ
มาตรา ๙๙ แห่งพระราชบัญญัติการขนส่งทางบก พ.ศ. ๒๕๒๒
รัฐมนตรีว่าการกระทรวงคมนาคม
ออกกฎกระทรวงไว้ ดังต่อไปนี้
 ข้อ
๑ ให้ยกเลิกกฎกระทรวง ฉบับที่ ๔๕
(พ.ศ. ๒๕๓๗) ออกตามความใน
พระราชบัญญัติการขนส่งทางบก พ.ศ. ๒๕๒๒
 ข้อ
๒ ผู้ขอรับใบอนุญาตเป็นผู้ขับรถ
ผู้เก็บค่าโดยสาร นายตรวจ และผู้บริการ 
ต้องมีอายุไม่ต่ำกว่าที่กำหนดไว้ ดังนี้
 (๑)
ผู้ขอรับใบอนุญาตเป็นผู้ขับรถ
  (ก)
ผู้ขอรับใบอนุญาตเป็นผู้ขับรถชนิดที่หนึ่ง ในประเภทการขนส่งส่วน
บุคคล ต้องมีอายุไม่ต่ำกว่าสิบแปดปี
  (ข)
ผู้ขอรับใบอนุญาตเป็นผู้ขับรถชนิดที่สอง และชนิดที่สาม ในประเภท
การขนส่งส่วนบุคคลต้องมีอายุไม่ต่ำกว่ายี่สิบปี
  (ค) ผู้ขอรับใบอนุญาตเป็นผู้ขับรถชนิดที่หนึ่ง
ชนิดที่สอง และชนิดที่สามใน
ประเภทการขนส่งประจำทาง การขนส่งไม่ประจำทาง
หรือการขนส่งโดยรถขนาดเล็ก ต้องมีอายุ
ไม่ต่ำกว่ายี่สิบสองปี
  (ง)
ผู้ขอรับใบอนุญาตเป็นผู้ขับรถชนิดที่สี่ ในประเภทการขนส่งส่วนบุคคล 
การขนส่งประจำทาง การขนส่งไม่ประจำทาง
หรือการขนส่งโดยรถขนาดเล็ก ต้องมีอายุไม่ต่ำกว่า
ยี่สิบห้าปี
 (๒)
ผู้ขอรับใบอนุญาตเป็นผู้เก็บค่าโดยสาร ต้องมีอายุไม่ต่ำกว่าสิบห้าปี
 (๓)
ผู้ขอรับใบอนุญาตเป็นนายตรวจ ต้องมีอายุไม่ต่ำกว่ายี่สิบปี
 (๔)
ผู้ขอรับใบอนุญาตเป็นผู้บริการ ต้องมีอายุไม่ต่ำกว่าสิบห้าปี

 ให้ไว้
ณ วันที่ ๓ พฤศจิกายน พ.ศ. ๒๕๔๑
 
สนธยา คุณปลื้ม
 
รัฐมนตรีช่วยว่าการกระทรวงคมนาคม
 
ปฏิบัติราชการแทนรัฐมนตรีว่าการกระทรวงคมนาคม


----------------------------------------------------------------
หมายเหตุ -
เหตุผลในการประกาศใช้กฎกระทรวงฉบับนี้ คือ เนื่องจากปัจจุบันประเทศไทยมี
การเจริญเติบโตทางด้านเศรษฐกิจและสังคม
รวมทั้งการขยายตัวในภาคอุตสาหกรรม ทำให้เกิด
ภาวะการขาดแคลนผู้ขับรถโดยเฉพาะในประเภทการขนส่งประจำทางและการขนส่งไม่ประจำทาง
ซึ่งเป็นที่ต้องการของตลาดแรงงานเป็นจำนวนมาก ดังนั้น
เพื่อเป็นการแก้ไขปัญหาดังกล่าวและส่ง
เสริมการประกอบอาชีพสุจริต
รวมทั้งพัฒนาระบบการขนส่งภายในประเทศให้ทันสมัยเหมาะสม
กับสภาวะการณ์ในปัจจุบันและให้เป็นสากลมากยิ่งขึ้นเช่นเดียวกับนานาประเทศ
สมควรลดอายุ
ของผู้ขอรับใบอนุญาตเป็นผู้ขับรถชนิดที่หนึ่ง
ชนิดที่สองและชนิดที่สาม ในประเภทการขนส่ง
ประจำทาง การขนส่งไม่ประจำทาง
หรือการขนส่งโดยรถขนาดเล็กที่กำหนดไว้ในกฎกระทรวง
ฉบับที่ ๔๕ (พ.ศ. ๒๕๓๗) ออกตามความในพระราชบัญญัติการขนส่งทางบก
พ.ศ. ๒๕๒๒ เสีย
ใหม่ให้เหมาะสมยิ่งขึ้น จึงจำเป็นต้องออกกฎกระทรวงนี้

[รก.๒๕๔๑/๘๕ก/๑/๑๓ พฤศจิกายน ๒๕๔๑]